ROZHODNUTIE RADY A KOMISIE
z 18. septembra 2007
o uzavretí Protokolu k Dohode o partnerstve a spolupráci (DPS) medzi Európskymi spoločenstvami a ich členskými štátmi na jednej strane a Ukrajinou na strane druhej o pristúpení Bulharskej republiky a Rumunska k DPS
(2007/644/ES, Euratom)
RADA EURÓPSKEJ ÚNIE A KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva, a najmä na jej článok 44 ods. 2, poslednú vetu článku 47 ods. 2, článok 55, článok 57 ods. 2, článok 71, článok 80 ods. 2, články 93, 94, 133 a 181a v spojení s druhou vetou článku 300 ods. 2 a prvým pododsekom článku 300 ods. 3,
so zreteľom na Zmluvu o založení Európskeho spoločenstva pre atómovú energiu, a najmä na druhý odsek jej článku 101,
so zreteľom na Akt o pristúpení Bulharska a Rumunska, a najmä na jeho článok 6 ods. 2,
so zreteľom na návrh Komisie,
so zreteľom na stanovisko Európskeho parlamentu,
so zreteľom na súhlas Rady podľa článku 101 Zmluvy o založení Európskeho spoločenstva pre atómovú energiu,
keďže:
(1)
Protokol k Dohode o partnerstve a spolupráci (DPS) medzi Európskymi spoločenstvami a ich členskými štátmi na jednej strane a Ukrajinou na strane druhej o pristúpení Bulharskej republiky a Rumunska k DPS (1) bol podpísaný v mene Európskeho spoločenstva a členských štátov 27. marca 2007 v súlade s rozhodnutím Rady 2007/251/ES (2).
(2)
Do nadobudnutia jeho platnosti sa protokol predbežne vykonáva odo dňa jeho podpisu.
(3)
Tento protokol by sa mal schváliť,
ROZHODLI TAKTO:
Článok 1
Týmto sa v mene Európskeho spoločenstva, Európskeho spoločenstva pre atómovú energiu a členských štátov schvaľuje Protokol k Dohode o partnerstve a spolupráci (DPS) medzi Európskymi spoločenstvami a ich členskými štátmi na jednej strane a Ukrajinou na strane druhej o pristúpení Bulharskej republiky a Rumunska k DPS.
Článok 2
Predseda Rady vydá v mene Európskeho spoločenstva a jeho členských štátov oznámenie stanovené v článku 3 ods. 2 protokolu. Predseda Komisie zároveň vydá také oznámenie v mene Európskeho spoločenstva pre atómovú energiu.
V Bruseli 18. septembra 2007